
	Aktiwiteit 1: Verkiesings in Suid-Afrika
Voltooi die volgende aktiwiteit individueel.



Beantwoord die volgende vrae oor verkiesings.		
					
1.	Noem die liggaam wat toesig hou oor alle verkiesings om te verseker dat dit vry 
en regverdig geskied.	         									     (1 × 1) (1)	Die Onafhanklike Verkiesingskommissie (OVK) (🗸)

2.	Noem TWEE redes waarom jongmense moontlik nie tydens verkiesings gaan stem nie.	     (2 × 1) (2)

Hulle mag dalk...
· voel dat hul stem nie 'n verskil gaan maak nie. (🗸)
· nie genoeg inligting hê oor die stemproses/waar om te stem nie. (🗸)
· nie politieke partye/leiers vertrou nie. (🗸)
· deur lang rye/vervoerprobleme ontmoedig word. (🗸)
· ontkoppel voel van politiek/ongeïnteresseerd wees in huidige kwessies. (🗸)
· deur portuurs beïnvloed word wat ook nie stem nie. (🗸)
· onseker wees oor of hulle geregistreer is om te stem. (🗸)
· oorweldig voel deur politieke inligting/veldtogbeloftes. (🗸)
· nie die belangrikheid van deelname aan verkiesings verstaan nie. (🗸)

Enige TWEE van die bogenoemde vir EEN punt elk


3.	Bespreek die belangrikheid daarvan dat jongmense tydens plaaslike verkiesings stem.	     (1 × 2) (2)

  Dit kan...
· jongmense ’n direkte sê gee in besluite wat hul gemeenskap raak, (🗸) wat kan verseker dat dienste/hulpbronne/geleenthede hul behoeftes/prioriteite weerspieël. (🗸)
· help om aanspreeklikheid in plaaslike regerings af te dwing, (🗸) wat raadslede kan aanmoedig om beter dienste te lewer wanneer hulle weet dat jong kiesers aktief deelneem. (🗸)
· verseker dat jeugkwessies, soos veiligheid/rekreasie/onderwys/werksgeleenthede, tydens besluitneming verteenwoordig word, (🗸) wat tot verbeterings kan lei wat jongmense direk bevoordeel. (🗸)
· aktiewe burgerskap onder jongmense aanmoedig, (🗸) wat demokratiese deelname kan versterk/langtermyn gemeenskapsbetrokkenheid kan ontwikkel. (🗸)
· jongmense help om by te dra tot die toekomstige ontwikkeling van hul gemeenskap , (🗸) wat tot beter fasiliteite/dienste/geleenthede vir almal kan lei. (🗸)

Enige EEN van die bogenoemde vir TWEE punte
(d.w.s. EEN punt vir stelling en EEN punt vir motivering/verduideliking)

	Aktiwiteit 2: Vasvra
Voltooi die volgende aktiwiteit individueel.



Verskeie opsies word as moontlike antwoorde op die volgende vrae gegee. Kies die korrekte antwoord en skryf slegs die letter (A–D) langs die vraagnommers (1 tot 5) neet, bv. 5 D.

1.	Wanneer burgers in ’n verkiesing stem, gee hulle hul leiers die gesag om namens hulle besluite te neem. Hierdie gesag staan bekend as:
A. Grondwet
B. Mandaat (🗸)
C. Petisie
D. Veldtog

2.	’n Persoon wat die bekommernisse van hul plaaslike gemeenskap na die Parlement of ’n munisipale raad bring, staan bekend as ’n:
A. [bookmark: _Hlk213755194]Raadslid
B. Verteenwoordiger (🗸)
C. Kieser
D. Spreker

3.	Die hoofdoel van steunwerwing is om...
A. verskeie verkiesings in plaaslike gebiede te hou.
B. bewustheid oor menseregte te skep.
C. regeringsbesluite of -beleide te beïnvloed. (🗸)
D. stemme vir politieke partye of kandidate te werf.

4.	Watter een van hierdie aksies is 'n voorbeeld van voorspraak?
A. Om elke vyf jaar verantwoordelikheid te aanvaar om in ’n verkiesing te stem.
B. Om aan ŉ vreedsame optog  deel te neem om bewustheid oor boeliegedrag te verhoog. (🗸)
C. Om soveel kiesers as moontlik vir die volgende verkiesing te registreer.
D.   Om ŉ privaat vergadering te reël met die burgemeester en sy/haar komitee.



5.	Burgers moet aandag gee aan politieke partye se beloftes tydens verkiesingsveldtogte om...
A. te weet wanneer om oor dienslewering te protesteer.
B. seker te maak dat hulle leiers later aanspreeklik gehou kan word. (🗸)
C. positiewe verhoudings met politici te bou.
D. hul kanse te verhoog om regeringsposte te kry.
    (5 × 1) (5)

	Aktiwiteit 3: Refleksie
Voltooi die volgende aktiwiteit individueel.



1. Dink aan die eienskappe van 'n goeie leier. Skryf DRIE eienskappe neer waarna jy in ’n kandidaat of politieke party sou soek voordat jy vir die persoon stem.



2. Beskryf EEN saak of kwessie, by die skool of in jou gemeenskap, waaroor jy sterk voel, en noem EEN klein aksie wat jy kan neem om dit te ondersteun.
________________________________________________________________________________________________________________________________________________________________________________________________________________________________________________________________________________________________________________________________________________________________________________________






→ Leerders sal persoonlike reaksies op hierdie aktiwiteit hê.

